ai4bharat/Pralekha huggingface dataset:
माहिती आणि प्रसारण मंत्रालय
जगातील 108 देशांमध्ये एकाच विषयावर 2800 चित्रपटांची निर्मिती होणे हे लोकांच्या अमर्याद प्रतिभाशक्तीचे उदाहरण आहे : प्रकाश जावडेकर
“51वा इफ्फी सोहळा मिश्र पद्धतीने आयोजित केला जाईल”
नवी दिल्ली, 14 डिसेंबर 2020
कोरोना विषाणू ह्या विषयावरील लघुपटांच्या निर्मितीचा सोहळा साजरा करण्यासाठी चित्रपट महोत्सवाचे आयोजन करण्याची कल्पना फारच उत्कृष्ट आहे, असे केंद्रीय माहिती आणि प्रसारण मंत्री प्रकाश जावडेकर यांनी म्हटले आहे. नवी दिल्लीत सोमवारी आयोजित केलेल्या आंतरराष्ट्रीय कोरोना विषाणू लघुपट महोत्सवात बोलताना जावडेकर म्हणाले की या महोत्सवात एकाच विषयावर बेतलेले आणि जगातील 108 देशांमध्ये निर्माण झालेले 2800 चित्रपट प्रदर्शित होणे, हे जगभरातील लोकांच्या अमर्याद प्रतिभाशक्तीचे उदाहरण आहे. अशा अभिनव महोत्सवाचे आयोजन केल्याबद्दल जावडेकर यांनी आयोजकांचे अभिनंदन केले.
जगात सध्या पसरलेल्या कोरोना महामारीमुळे बहुतांश देशांवर खूप खोल परिणाम झाले आहेत. मात्र पंतप्रधान नरेंद्र मोदी यांनी या महामारीचा धोका 2020 च्या अगदी सुरुवातीलाच ओळखल्यामुळे त्यांच्या समर्थ नेतृत्वाखाली भारत सरकारला ही आपत्कालीन परिस्थिती त्यावेळी योग्य प्रकारे हाताळता आली आणि सध्या देखील या संकटाशी लढण्यासाठी सरकार अविरतपणे काम करीत आहे, असे जावडेकर यांनी सांगितले.
कोरोना विषाणूचे संकट आता संपण्याच्या मार्गावर आहे आणि या रोगावरची लस भारतात देखील लवकरच उपलब्ध होईल, असेही त्यांनी सांगितले. मात्र लस घेतल्यानंतर रक्तात पुरेशी प्रतिपिंडे  निर्माण होईपर्यंत आणि लसीचा दुसरा डोस घेईपर्यंत सर्वांनी आत्ता घेत असलेली काळजी घेणे आवश्यक आहे, आत्ता करत असलेले उपाय न करणे घातक ठरू शकेल, असा इशारा त्यांनी या निमित्ताने सर्वांना दिला.
गोव्यात आयोजित होणार असलेल्या 51व्या इफ्फी अर्थात भारतीय जागतिक चित्रपट महोत्सवाबद्दल बोलताना जावडेकर म्हणाले या वर्षी हा महोत्सव मिश्र पद्धतीने आयोजित करण्यात येईल. जनतेला या महोत्सवामध्ये ऑनलाईन पद्धतीने सहभागी होता येईल. या महोत्सवाचे उद्घाटन आणि समारोप सोहळा मात्र नियोजित स्थळी अत्यंत मर्यादित प्रेक्षकांच्या उपस्थितीत होईल. या वर्षीच्या इफ्फीमध्ये 21 नॉन-फीचर प्रकारातील चित्रपट प्रदर्शित होणार आहेत, अशी माहिती केंद्रीय मंत्री जावडेकर यांनी दिली.
या प्रसंगी बोलताना केंद्रीय अल्पसंख्याक व्यवहार मंत्री मुख्तार अब्बास नक्वी यांनी, भारतासारख्या अफाट विस्ताराच्या देशात कोरोना विषाणूसंदर्भात जनजागृती केल्याबद्दल केंद्रीय मंत्री प्रकाश जावडेकर तसेच माहिती आणि प्रसारण मंत्रालयाचे अभिनंदन केले. तसेच इतक्या मोठ्या प्रमाणातील लघुपट एकाच ठिकाणी प्रदर्शनासाठी एकत्र आणल्याबद्दल नक्वी यांनी या महोत्सवाचे आयोजक आणि परीक्षक यांचे अभिनंदन केले.U.Ujgare/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
कर्नाटकमधील हुबळी येथे 12 जानेवारी रोजी पंतप्रधान नरेंद्र मोदी यांच्या हस्ते 26 व्या राष्ट्रीय युवा महोत्सवाचे उद्घाटन होणार
विकसित युवा-विकसित भारत, ही यंदाच्या राष्ट्रीय युवा महोत्सवाची संकल्पना
युवा परिषदेत, काम, उद्योग आणि नवोन्मेष, हवामान बदल, आरोग्य, शांतता आणि सामायिक भविष्य या व्यापक क्षेत्रांचा समावेश असलेल्या पाच संकल्पनांवर चर्चा होणार
स्थानिक पारंपरिक संस्कृतींना चालना देण्यासाठी स्पर्धात्मक कार्यक्रमांचे आयोजन केले जाणार
सुमारे 10 लाख लोकांना योगासने करण्यासाठी एकत्र आणणारे योगाथॉन ठरणार महोत्सवाचे प्रमुख आकर्षण
राष्ट्रीय स्तरावरचे कलाकार करणार आठ स्वदेशी खेळ आणि मार्शल आर्ट्चे सादरीकरण
नवी दिल्ली, 10 जानेवारी 2023
कर्नाटकमधील हुबळी येथे 12 जानेवारी 2023 रोजी दुपारी 4 वाजता पंतप्रधान नरेंद्र मोदी यांच्या हस्ते 26 व्या राष्ट्रीय युवा महोत्सवाचे उद्घाटन होणार आहे. हा कार्यक्रम राष्ट्रीय युवा दिनाच्या दिवशी आयोजित करण्यात आला आहे. स्वामी विवेकानंद यांच्या जयंती निमित्त, त्यांचे आदर्श, शिकवण आणि योगदानाचे स्मरण आणि सन्मान करण्यासाठी राष्ट्रीय युवा दिवस साजरा केला जातो.
देशातल्या युवा प्रतिभावान खेळाडूंना राष्ट्रीय स्तरावर अनुभव मिळवून देण्यासाठी आणि राष्ट्र उभारणीसाठी प्रवृत्त करण्यासाठी दर वर्षी राष्ट्रीय युवा महोत्सव आयोजित केला जातो. हा महोत्सव देशाच्या सर्व भागातल्या विविध संस्कृतींना एकाच व्यासपीठावर एकत्र आणतो आणि त्यांना एक भारत, श्रेष्ठ भारत या भावनेने एकमेकांशी जोडतो. यंदाच्या वर्षी 12 ते 16 जानेवारी दरम्यान, कर्नाटकमध्ये हुबळी-धारवाड येथे हा महोत्सव आयोजित करण्यात आला असून, “विकसित युवा-विकसित भारत” ही या महोत्सवाची संकल्पना आहे. या महोत्सवात युवा परिषद आयोजित करण्यात आली असून, यामध्ये कामाचे भविष्य, उद्योग, नवोन्मेष आणि 21 व्या शतकातील कौशल्ये; हवामान बदल आणि आपत्ती जोखीम कमी करणे; शांतता आणि सलोखा; लोकशाही आणि शासनामध्ये सामायिक भविष्यातील तरुण; आणि आरोग्य आणि कल्याण, या जी20 आणि वाय20 मधील विषयांशी संबंधित, पाच संकल्पनांवर आधारित पाच विषयांवर चर्चा होईल. या परिषदेत साठ पेक्षा जास्त नामवंत तज्ज्ञांचा सहभाग असेल. यावेळी अनेक स्पर्धात्मक आणि बिगर- स्पर्धात्मक कार्यक्रम आयोजित केले जातील. स्थानिक पारंपरिक संस्कृतींना चालना देण्यासाठी, स्पर्धात्मक कार्यक्रमांमध्ये लोकनृत्य आणि लोक गीतांचा समावेश असेल. बिगर-स्पर्धात्मक कार्यक्रमांमध्ये योगाथॉनचा समावेश असेल, ज्याचे उद्दिष्ट सुमारे 10 लाख लोकांना योगासने करण्यासाठी एकत्रित आणणे हे आहे. या कार्यक्रमादरम्यान राष्ट्रीय स्तरावरचे कलाकार आठ स्वदेशी खेळ आणि मार्शल आर्ट्चे सादरीकरण करतील.
इतर आकर्षणांमध्ये, खाद्य महोत्सव, युवा कलाकार शिबीर, साहसी क्रीडा उपक्रम, भारतीय लष्कर, नौदल आणि वायुदलाचा परिचय करून देणारी, ‘नो युवर आर्मी, नेव्ही आणि एअर फोर्स’ ही विशेष शिबिरे इत्यादींचा समावेश आहे.S.Patil/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
फ्रान्सच्या बॅस्टिल डे समारंभात सन्माननीय अतिथी म्हणून निमंत्रित केल्याबद्दल पंतप्रधानांनी फ्रान्सच्या राष्ट्रपतींचे मानले आभार
पंतप्रधान नरेंद्र मोदी, 14 जुलै रोजी फ्रान्सच्या बॅस्टिल डे सोहळ्यात सन्माननीय पाहुणे म्हणून उपस्थित राहणार आहेत.
फ्रान्सचे राष्ट्राध्यक्ष इमॅन्युएल मॅक्रॉन यांच्या ट्विटला उत्तर देताना, पंतप्रधानांनी ट्विट केले आहे:
"माझे मित्र @EmmanuelMacron धन्यवाद! बॅस्टिल डे आणि आपल्या बरोबरची आणि फ्रेंच जनते बरोबरची आमची धोरणात्मक भागीदारी साजरी करण्यासाठी उत्सुक आहे."
"Merci mon ami @EmmanuelMacron ! Je me réjouis de fêter le 14 juillet et notre partenariat stratégique avec toi et le peuple français."
पंतप्रधान कार्यालय
तेलगू, संस्कृत विद्वान कंदलाकुंता अलाहा सिंगाराचार्युलु यांच्या निधनाबद्दल पंतप्रधानांनी व्यक्त केले दुःख
नवी दिल्ली, 14 ऑगस्ट 2023
पंतप्रधान नरेंद्र मोदी यांनी तेलुगू, संस्कृत विद्वान कंदलाकुंता अलाहा सिंगाराचार्युलु यांच्या निधनाबद्दल तीव्र दुःख व्यक्त केले आहे.
ट्विटच्या शृंखलेत, पंतप्रधान कार्यालयाने म्हटले आहे;
तेलगू, संस्कृत विद्वान कंदलाकुंता अलाहा सिंगाराचार्युलु गारू यांच्या निधनाने दुःख झाले. संस्कृत आणि तेलुगू भाषेबद्दल त्यांना असलेली विशेष आवड त्यांच्या कार्यातून प्रतिबिंबित झाली आहे. त्यांच्याकडे असलेले ज्ञान आणि विद्वत्ता यांच्याबद्दल त्यांच्याविषयी आदराची भावना आपल्याला होती. त्यांच्या कुटुंबीयांच्या आणि हितचिंतकांच्या दुःखात मी सहभागी आहे. ओम शांती : पंतप्रधान @narendramodi”S.Bedekar/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
भारताच्या भारतीय वैद्यकीय संशोधन परिषद आणि युकेच्या ऑक्सफर्ड विद्यापीठ यांच्यातील सामंजस्य कराराला केंद्रीय मंत्रिमंडळाची मंजुरी
नवी दिल्ली, 9 मार्च 2022
भारतीय वैद्यकीय संशोधन परिषद  आणि यूकेच्या ऑक्सफर्ड विद्यापीठ यांच्यात नोव्हेंबर 2021 मध्ये नियम 7  आणि भारत सरकारच्या द्वितीय अनुसूची  नियम 1961 नुसार झालेल्या सामंजस्य कराराची पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाला माहिती देण्यात आली.
सामंजस्य कराराची उद्दिष्टे:
भारतीय शास्त्रज्ञ आणि संशोधकांसाठी क्षमता बांधणी करणे, आंतरराष्ट्रीय मानके आणि नियामक आवश्यकतांशी सुसंगत माहितीचे संकलन, स्वतःच्या निधीचा वापर करून क्षमता विकासासाठी प्रादेशिक केंद्र बनण्याच्या दिशेने भारताचा विकास आणि समान न्याय तसेच सार्वभौमत्वाच्या तत्त्वांचे पालन करणे, आयसीएमआरमध्ये परिणाम साध्य करण्यासाठी आयडीडीओ सचिवालयाच्या कालबद्ध सहकार्याने संयुक्तपणे निधी उभारणे आणि समान न्याय आणि पारदर्शकतेसह माहिती  तसेच कौशल्य सामायिकरण या पलीकडील भागीदारी निर्माण करणे ही या सामंजस्य करारांतर्गतची उद्दिष्टे आहेत.
दोन्ही पक्षांनी निर्मूलन टप्प्यातील तीन कीटकजन्य आजारांबाबत  आणि नव्या संक्रमणाबाबत विचारांची देवाणघेवाण करण्याचे मान्य केले आहे.
डेटा व्यवस्थापन, डेटा दस्तऐवजीकरण, डेटा सामायिक करणे, न्याय्य प्रशासन चौकट विकसित करणे, संशोधन कार्यक्रमांवरील सहकार्यासाठी संधी शोधणे आणि क्षमता बळकटीकरण, संशोधन अभ्यासकांची देवाणघेवाण, डेटा व्यवस्थापन आणि सांख्यिकीय विश्लेषण यावर तीन वर्षांची कार्य योजना विकसित करणे यासाठी सर्वोत्तम पाठींबा दिला जाईल.
आर्थिक परिणाम:
या सामंजस्य कराराद्वारे परिकल्पित केलेल्या सहकार्याच्या संबंधात प्रत्येक पक्ष स्वतःचा खर्च उचलतील. जर नंतर पक्षांनी या सामंजस्य कराराद्वारे ठरवलेल्या कामापैकी एका घटकाकरता निधी सुरक्षित केला आणि त्या निधीचा काही भाग इतर पक्षांना पाठवायचा असेल तर, संबंधित कार्याच्या नियंत्रणासाठी अतिरिक्त करार अंमलात आणला जाईल.
Jaydevi PS/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
गृह आणि शहरी व्यवहार मंत्रालय
शाश्वत विकासासाठी घन कचरा व्यवस्थापन आणि पुनर्वापर अत्यावश्यक-हरदीप पुरी
नवी दिल्ली, 28 सप्टेंबर 2018
हरीत आणि शाश्वत विकासासाठी वर्तनात्मक बदल घडवण्याकरिता उद्योगजगत आणि समाजाला आत्मनियमनाचे आवाहन केंद्रीय गृहनिर्माण आणि नागरी व्यवहार राज्यमंत्री हरदीप पुरी यांनी केले आहे. “प्लॅस्टिक पुनर्वापर आणि कचरा व्यवस्थापन- संधी आणि आव्हान” या विषयावरच्या परिषदेच्या उद्घाटनपर सत्रात ते आज नवी दिल्लीत बोलत होते. शहरांचा विकास करतांना पर्यावरण रक्षणाचा दृष्टीकोन बाळगला पाहिजे. घरांसाठीच्या बांधकामात स्थानिक पातळीवर उपलब्ध असलेले पर्यावरणस्नेही साहित्य आणि नवीन आणि पर्यायी बांधकाम तंत्रज्ञानाला प्रोत्साहन देण्यात येत असल्याचे ते म्हणाले. यामुळे बांधकाम खर्च कमी होण्याबरोबरच कार्बन उत्सर्जन कमी राखण्यासाठी मदत होत असल्याचे ते म्हणाले. 2014 मध्ये सुरु करण्यात आलेल्या स्वच्छ भारत अभियानामुळे कचरा व्यवस्थापनाप्रती जनजागृती झाली असून यामुळे देशाच्या अनेक शहरात कचऱ्याचे वर्गीकरण करण्यात येत आहे. भारतामध्ये कचरा व्यवस्थापन अद्यापही मोठ्या प्रमाणात पारंपारिक पद्धतीनेच केले जाते असे सांगून वैज्ञानिक पद्धतीने यावर प्रक्रिया करण्याची भारताची क्षमता भविष्यात वृद्धीगत होईल असा विश्वास त्यांनी व्यक्त केला.
N.Sapre/N.Chitale/ P.Malandkar
(Visitor Counter : 57
मंत्रिमंडळ
अहमदाबाद, मेंगलुरु आणि लखनौ विमानतळ खाजगी सार्वजनिक भागिदारीत भाडेतत्वावर देण्यास केंद्रीय मंत्रिमंडळाची मंजूरी
नवी दिल्ली, 3 जुलै 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाच्या आज नवी दिल्लीत झालेल्या बैठकीत भारतीय विमानतळ प्राधिकरण मालकीच्या अहमदाबाद, लखनौ आणि मेंगलुरु येथील विमानतळे भाडेतत्वावर देण्याच्या प्रस्तावास मंजुरी देण्यात आली. सर्वोच्च बोली लावणाऱ्या अदानी एंटरप्रायजेस लिमिटेडला 50 वर्षांसाठी या विमानतळांच्या देखभाल, व्यवस्थापन आणि विकासाची जबाबदारी देण्यात येईल.
प्रभाव:
यामुळे विमान वाहतुकीत वेग, कौशल्य, कार्यक्षमता आणि व्यावसायिकता वाढीस लागेल. तसेच भारतीय विमानतळ प्राधिकरणाचा महसूल वाढेल, तसेच छोट्या शहरांमधे विमान सेवेसाठी गुंतवणूक मिळण्यास मदत होईल. सार्वजनिक क्षेत्रात आवश्यक असलेली गुंतवणूक येण्यासाठीही मदत होईल.
B.Gokhale/M.Chopade/D.Rane
(Visitor Counter : 119
पंतप्रधान कार्यालय
पंडित दीनदयाळ उपाध्याय यांना त्यांच्या पुण्यतिथीनिमित्त पंतप्रधानांनी वाहिली श्रद्धांजली
पंतप्रधान नरेंद्र मोदी यांनी पंडित दीनदयाळ उपाध्याय जी यांना त्यांच्या पुण्यतिथीनिमित्त आदरांजली वाहिली आहे.
आपल्या ट्वीट संदेशामध्ये पंतप्रधान म्हणाले;
"पंडित दीनदयाल उपाध्याय जी यांचे संपूर्ण जीवन 'सर्वजन हिताय-सर्वजन सुखाय' या सिद्धांतावर आधारलेले होते. त्यांचे एकात्मिक मानवतावादचे दर्शन हे केवळ भारतातीलच नव्हे तर विश्वातील अनेक समस्यांचे समाधान करण्यासाठी सक्षम आहे. त्यांच्या पुण्यतिथि निमित्त त्यांना आदरांजली"
गृह मंत्रालय
पुरी रथ यात्रेला परवानगी देण्याच्या सर्वोच्च न्यायालयाच्या निर्णयाचे केंद्रीय गृह मंत्री अमित शहा यांच्याकडून स्वागत
पंतप्रधानांनी भाविकांच्या भावना जाणण्याबरोबरच त्वरित विचारविमर्श सुरु केला ज्यायोगे आपली महान परंपरा कायम राहिली : अमित शहा
पुरी रथ यात्रेसंदर्भात सर्वोच्च न्यायालयाच्या निर्णयाचे केंद्रीय गृह मंत्री अमित शहा यांनी स्वागत केले आहे.आजचा दिवस आपणा सर्वांसाठी,विशेषतः आपल्या ओदिशाच्या बंधू-भगिनी त्याचबरोबर महाप्रभू श्री जगन्नाथ जी यांच्या भाविकांसाठी विशेष आहे. रथयात्रेला सर्वोच्च न्यायालयाची परवानगी मिळाल्याने संपूर्ण देशात उत्साह आणि आनंदाचे वातावरण आहे असे त्यांनी ट्वीट संदेशात म्हटले आहे.
माझ्याबरोबरच भारतातल्या कोट्यवधी भाविकांसाठी ही आनंदाची बाब आहे की, पंतप्रधान नरेंद्र मोदी यांनी भाविकांच्या भावना जाणण्याबरोबरच यासंदर्भात विचारविमर्श सुरु केला ज्यायोगे आपली महान परंपरा कायम राहिली असे अमित शहा यांनी म्हटले आहे.
हा मुद्दा सोडवण्यासाठी संबंधीताशी तातडीने चर्चा करण्यात आली.काल संध्याकाळी, पंतप्रधानांच्या सूचनेनुसार गजपती महाराज  आणि पुरीचे आदरणीय शंकराचार्य यांच्याशी आपण चर्चा केली आणि यात्रेबाबत त्यांची मते जाणून घेतली. आज सकाळी पंतप्रधानांच्या सूचनेनुसार सॉलीसिटर जनरल यांच्याशीही आपण चर्चा केल्याचे अमित शहा यांनी म्हटले आहे.
या बाबीची तातडी आणि महत्व लक्षात घेऊन सर्वोच्च न्यायालयाच्या सुट्टीकालीन पीठासमोर हा मुद्दा ठेवण्यात आला आणि आज दुपारी सुनावणी झाली आणि सर्वोच्च न्यायालयाचा हा महत्वाच्या निर्णय आपल्यासमोर आला.
ओदिशाच्या जनतेचे अभिनंदन. जय जगन्नाथ ! असे अमित शहा यांनी म्हटले आहे.
Today is a special day for all of us, particularly our Odia sisters and brothers as well as devotees of Mahaprabhu Shri Jagannath Ji. The entire nation is delighted by the decision of the Honourable Supreme Court to ensure the Rath Yatra goes on.
— Amit Shah  June 22, 2020
जय जगन्नाथ!
It makes me, as well as crores of devotees across India happy that PM @narendramodi not only understood the sentiment of the devotees but also initiated consultations which ensured that the great traditions of our land are observed.
— Amit Shah  June 22, 2020
Last evening, as per the instructions of PM @narendramodi, I spoke to Gajapati Maharaj Ji  and the respected Shankaracharya Ji of Puri and sought their views on the Yatra. This morning, on PM’s instructions, I also spoke to the Solicitor General.
— Amit Shah  June 22, 2020
Considering the urgency and importance of the matter, it was placed in front of a vacation bench of the Supreme Court and the hearing took place this afternoon, which paved the way for the important decision by the SC.
— Amit Shah  June 22, 2020
Congratulations to the people of Odisha.
जय जगन्नाथ!
B.Gokhale/N.Chitale/P.Kor
पर्यावरण, वन एवं जलवायु परिवर्तन मंत्रालय
जग हवामान बदलाच्या समस्येच्या विळख्यात असताना आम्ही जगाला मार्ग दाखवला आणि मिशन लाईफ हा पर्यावरणस्नेही जीवनशैलीचा उपक्रम सुरू केला - पंतप्रधान नरेंद्र मोदी
नवी दिल्ली, 15 ऑगस्ट 2023
77व्या स्वातंत्र्यदिनी नवी दिल्लीत ऐतिहासिक लाल किल्ल्याच्या तटबंदीवरून संबोधित करताना पंतप्रधान नरेंद्र मोदी यांनी सांगितले की आम्ही जी-20 शिखर परिषदेसाठी ‘एक जग, एक कुटुंब, एक भविष्य’ ही संकल्पना मांडली आणि या दिशेने काम करत आहोत. जग हवामान बदलाच्या समस्येच्या विळख्यात असताना आम्ही जगाला मार्ग दाखवला आहे आणि मिशन लाईफ हा पर्यावरणस्नेही जीवनशैलीचा उपक्रम सुरू केला आहे.
पंतप्रधान म्हणाले की आम्ही जगासोबत आंतरराष्ट्रीय सौर आघाडी तयार केली आणि आता अनेक देश या आघाडीचा भाग बनले आहेत. आम्ही जैवविविधतेवर भर दिला आहे आणि बिग कॅट आघाडी स्थापन केली आहे, अशी माहिती त्यांनी दिली.S.Bedekar/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 42
रेल्वे मंत्रालय
भारतीय रेल्वेने कोविड-19 च्या काळात नवनवीन कल्पनांचा पाठपुरावा करून मालवाहतूकीद्वारा वस्तुंचा तडाखेबंद पुरवठा केला
उत्तरेकडील अन्नपूर्णा गाडी आणि दक्षिणेकडील जय किसान खास गाड्यांद्वारे लांब पल्ल्याच्या अतिजलद गाड्यांची केली सुरुवात
5000 टन आणि 80 लांब रेक्सच्या मदतीने देशभरात धान्य पुरवठा
1 एप्रिल ते 16 एप्रिलच्या दरम्यान 3 कोटी 20 लाख टन पेक्षा जास्त धान्य पुरवठा झाला, गतवर्षी याच काळात 1 कोटी 29 लाख टन धान्य पुरवठा झाला होता
(नवी दिल्ली, 17 एप्रिल 2020
कोविड-19 च्या पार्श्वभूमीवर देशभरात सुरू असलेल्या लाँकडाऊनच्या काळात भारतीय रेल्वेने कठोर परीश्रम करून मालवाहतूकीद्वारे आवश्यक वस्तूंचा पुरवठा करून सरकारच्या प्रयत्नांना मदत करणे सुरु ठेवले आहे.
केंद्र सरकारने जीवनावश्यक वस्तूंचा पुरवठा करण्याकडे लक्ष केंद्रीत केले असून क्रुषीमाल राज्याराज्यात विनाअडथळा पुरवला जात आहे. गतवर्षीच्या एप्रिल महिन्यापेक्षा यावेळी अन्नधान्याचा जास्त पुरवठा होत आहे. 3 कोटी 20 लाख टन पेक्षा जास्त धान्य पुरवठा यंदाच्या 1 एप्रिल ते 16 एप्रिलमध्ये झाला. गेल्यावर्षी हे प्रमाण 1 कोटी 29 मेट्रिक टन एवढे होते.
जास्त धान्य जलदगतीने पाठवण्यासाठी भारतीय रेल्वेने दोन नव्या मालवाहतूक गाड्या सुरू केल्या आहेत. उत्तर रेल्वे आणि दक्षिण मध्य रेल्वे नवनवीन यशाच्या पायऱ्या गाठीत आहेत.
उत्तर रेल्वेने 5000 टन माल वाहून नेणाऱ्या लांब पल्ल्याच्या जास्त मालवाहून गाड्या सुरू केल्या आहेत. अशा प्रकारच्या 25 अन्नपूर्णा गाड्या तयार करून त्या 16 एप्रिल 2020 पर्यंत धावत ठेवल्या होत्या. या गाड्या आसाम, बिहार, गोवा ,गुजरात, कर्नाटक, महाराष्ट्र, मणिपूर, नागालँड, ओदिशा, तामिळनाडू, उत्तरप्रदेश, पश्चिम बंगाल,मिझोराम या सर्व राज्यात पोचल्या. या लांब पल्ल्याच्या जास्त मालवाहतूक करणाऱ्या गाड्या एफआयआरमधील न्यूबाँगाँयगाँव  येथपर्यंत पोचल्या.
उत्तर रेल्वेप्रमाणे आता दक्षिण मध्य रेल्वेने देखील जय किसान नावाची नवीन गाडी देशातील वेगवेगळ्या भागात धान्य पुरवठा करण्यासाठी सुरु केली आहे.
प्रवासी वाहतूक करणाऱ्या गाड्या बंद असल्याने दोन वेगवेगळ्या ठिकाणांहून मालवाहतूक करणाऱ्या गाड्या एका जवळच्या ठिकाणी एकत्र आणून त्याची सलग एक गाडी करून माल पोचवणे सध्या शक्य झाले आहे.
सर्व साधारणपणे एका गाडीला 42 डबे असून 2600 टन धान्य वाहून नेणे शक्य असते पण दोन गाड्या एकत्र केल्याने 42 + 42 = 82 डब्यातून 5200 टन धान्य वाहून नेणे शक्य झाले आहे. यामुळे प्रवासाच्या वेळेची बचत होत आहे.
दक्षिण मध्य रेल्वेने याची सुरुवात दोन खास जय किसान गाड्या जोडून केली.
अशी पहिली गाडी दक्षिण मध्य रेल्वेच्या तेलंगणा मधील द्रोणाकल जंक्शनला दक्षिण रेल्वेच्या सेवूरू आणि चेट्टीनाड इथून सुटणाऱ्या गाड्यांना द्रोणाकल जंक्शन येथे जोडून पाठवली गेली.त्याचप्रमाणे दुसरी अशीच गाडी दक्षिण रेल्वेच्या  गाडीला दक्षिण मध्य रेल्वेच्याद्रोणाकल जंक्शन इथे जोडून पाठवण्यात आली. तसेच गाड्या अत्यावश्यक सेवापुरवठा करण्यासाठी ताशी 44 किलोमीटर इतक्या वेगाने धावल्या.
लाँकडाऊनमुळे साखळी पुरवठ्याचे काम करण्यात सातत्य राखणे जिकिरीचे होते. शेवटच्या टप्प्यात माल उतरवणे, जिल्हा पातळीवर मजूर उपलब्ध करणे यासाठी राज्य पातळीवरील अधिकारी वर्गाची भारतीय रेल्वेच्या वरिष्ठ अधिकाऱ्यांना मदत होत आहे. राष्ट्रीय अन्न महामंडळाच्या मदतीने काटेकोरपणे राज्याराज्यातील अंतिम स्थाने निश्चित करण्यात आली आहेत. कर्मचाऱ्यांना घरापासून आँफिसपर्यंत पोचण्यासाठी तातडीच्या वाहनांची आणि खास कर्मचारी गाड्यांची व्यवस्था करण्यात येत आहे.
G.Chippalkatti/S.Patgoankar/P.Kor
आरोग्य आणि कुटुंब कल्याण मंत्रालय
भारतातील एकूण कोविड-19 प्रतिबंधक लसीकरण 108.21 कोटींहून अधिक
भारतात रुग्ण बरे होण्याचा सध्याचा दर 98.24%, मार्च 2020 पासून सर्वोच्च दर
देशात गेल्या 24 तासात कोरोनाचे 10,853 नवे दैनंदिन रुग्ण
देशातली सध्या उपचाराधीन रुग्णसंख्या 1,44,845 असून ही गेल्या 260 दिवसातली सर्वात कमी संख्या
साप्ताहिक पॉझीटीव्हिटी दर  गेल्या 44 दिवसांपासून 2% पेक्षा कमी
भारतात गेल्या 24 तासात कोविड-19 प्रतिबंधक लसींच्या 20,75,942 मात्रा देण्यात आल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 108.21 कोटीपेक्षा अधिक  मात्रा दिल्या आहेत. एकूण 1,03,62,667 सत्रांद्वारे या मात्रा देण्यात आल्या आहेत.
सकाळी 7 वाजेपर्यंत प्राप्त झालेल्याआकडेवारीनुसार एकूण लसीच्या मात्रांची गटनिहाय विभागणी पुढील प्रमाणे आहे-
|
|
HCWs
|
|
1st Dose
|
|
1,03,79,576
|
|
2nd Dose
|
|
92,63,326
|
|
FLWs
|
|
1st Dose
|
|
1,83,72,573
|
|
2nd Dose
|
|
1,60,27,565
|
|
Age Group 18-44 years
|
|
1st Dose
|
|
42,39,18,322
|
|
2nd Dose
|
|
15,03,76,212
|
|
Age Group 45-59 years
|
|
1st Dose
|
|
17,62,24,682
|
|
2nd Dose
|
|
9,89,98,585
|
|
Over 60 years
|
|
1st Dose
|
|
11,05,34,942
|
|
2nd Dose
|
|
6,80,70,582
|
|
Total
|
|
1,08,21,66
गेल्या 24 तासात 12,432 रुग्ण कोरोनामुक्त झाले असून  कोरोनाची लागण झालेल्यांपैकी एकूण 3,37,49,900 रुग्ण कोरोनामुक्त झाले आहेत.
परिणामी, कोरोनातून रुग्ण बरे होण्याचा दर 98.24% झाला आहे.हा दर मार्च 2020 पासूनचा सर्वोच्च दर आहे.
सलग 133 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्रशासित प्रदेश यांच्या समन्वित प्रयत्नांचा हा परिणाम आहे.
गेल्या 24 तासात 10,853 नव्या रूग्णांची नोंद झाली.
सध्या सक्रीय रुग्णसंख्या 1,44,845 इतकी असून ही संख्या गेल्या 260 दिवसातली सर्वात कमी आहे. देशात सक्रीय रुग्णांची संख्या एकूण उपचाराधीन रुग्णांच्या 0.42% इतकी असून मार्च 2020 पासून सर्वात कमी आहे.
चाचण्याकरण्याच्या क्षमतेत वाढ सुरु असून देशात गेल्या 24 तासात 9,19,996 चाचण्या करण्यात आल्या. भारताने आतापर्यंत एकूण 61.48 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 1.28 % असून, गेले 44 दिवस हा दर सातत्याने 2% पेक्षा कमी आहे. दैनंदिन पॉझीटीव्हिटी दर 1.18% असून गेले 34 दिवस 2% पेक्षा कमी आणि 69 दिवस 3% पेक्षा कमी आहे.
|
कार्मिक, सार्वजनिक तक्रार आणि निवृत्ती वेतन मंत्रालय
|
2023 च्या स्वातंत्र्य दिनानिमित्त सीबीआय अधिकारी आणि इतर कर्मचाऱ्यांना 20 प्रतिष्ठित आणि गुणवंत सेवा पदके
मुंबई, 14 ऑगस्ट 2023
केंद्रीय गुन्हे अन्वेषण विभागाच्या  20 अधिकारी आणि इतर कर्मचाऱ्यांना 2023 च्या स्वातंत्र्य दिनानिमित्त भारताच्या राष्ट्रपतींच्या हस्ते विशिष्ट सेवेसाठी राष्ट्रपती पोलिस पदके आणि गुणवंत सेवेसाठी पोलिस पदके प्रदान करण्यात आली आहेत.
विशिष्ट सेवेसाठी राष्ट्रपती पोलीस पदके 06 अधिकारी/ कर्मचारी यांना प्रदान करण्यात आली आहेत, तर पुढील 14 इतर अधिकारी आणि कर्मचाऱ्यांना गुणवत्तापूर्ण सेवेसाठी पोलीस पदके प्रदान करण्यात आली. त्यांची यादी पुढीलप्रमाणे आहे :-
विशिष्ट सेवेसाठी राष्ट्रपती पोलिस पदक:
- नवल बजाज, आयपीएस, सहसंचालक, ईओ झोन-I,सीबीआय, नवी दिल्ली
- वीरेंद्र मोहन मित्तल, पोलीस अधीक्षक, एसीबी, सीबीआय, नवी दिल्ली
- महर्षी रे हाजोंग, अतिरिक्त पोलीस अधीक्षक, बीएसएफबी, सीबीआय, कोलकाता
- निलांबूर नारायणन श्रीकृष्णन, उप पोलीस अधीक्षक, एसयू, सीबीआय, चेन्नई
- सुश्री गीता पॉल, उपनिरीक्षक, ईओबी, सीबीआय, कोलकाता
- राजेश्वर सिंह राणा, उपनिरीक्षक, आयपीसीयू, सीबीआय, नवी दिल्ली
गुणवत्तापूर्ण सेवेसाठी पोलीस पदक:
- नवराजू वेल्लादुराई, अतिरिक्त पोलीस अधीक्षक, एसीबी, सीबीआय, कोचीन
- राजबीर सिंग, अतिरिक्त पोलीस अधीक्षक, एसीबी, सीबीआय, इंफाळ
- मीनू कटारिया, उप पोलीस अधीक्षक, आयपीसीयू, सीबीआय, नवी दिल्ली
- अजय कुमार मिश्रा, उप पोलीस अधीक्षक, एसीबी, सीबीआय, गाझियाबाद
- टी.संतोष कुमार, उप पोलीस अधीक्षक, एसीबी, सीबीआय, चेन्नई
- अनिल बिष्ट, उप पोलीस अधीक्षक, दक्षता विभाग, सीबीआय, नवी दिल्ली
- राकेश कुमार शर्मा, सहाय्यक उपनिरीक्षक, एसयू, सीबीआय, नवी दिल्ली
- किशोर कुमार, सहाय्यक उपनिरीक्षक, EO-II, सीबीआय, नवी दिल्ली
- किशन चंद, सहाय्यक उपनिरीक्षक, AC-VI/SIT, सीबीआय, नवी दिल्ली
- महादेब मिस्त्री, हेड कॉन्स्टेबल, एसीबी, सीबीआय, कोलकाता
- हरदेव सिंग, हेड कॉन्स्टेबल, बीएसएफबी, सीबीआय, नवी दिल्ली
- चंद्र शेखर जोशी, कॉन्स्टेबल, सीबीआय , नवी दिल्ली
- सुरेश कुमार, वरिष्ठ पीपी, एससीबी, सीबीआय, चंदीगड
- नारायणन मीनाक्षी, स्टेनोग्राफर-I, चेन्नई झोन, सीबीआय, चेन्नई.
www.cbi.gov.in या संकेतस्थळावर पुरस्कार विजेत्यांची नावे आणि छायाचित्र देखील उपलब्ध आहेPIB Mumbai | S.Bedekar/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai